SABUY แรลลี่ 5 วันพุ่ง 23% โบรกมองกำไรปี 65 โตทะลัก 2 เท่าตัว เคาะเป้า 28 บ.
SABUY วิ่งยาว 5 วันราคาพุ่ง 23% โบรกฯชี้กำไรปี 65 โตทะลัก 200% แนะซื้อเป้า 28 บ. ขณะที่กำไรปี 64 คาดโต 105% แตะ 209 ลบ.
SABUY วิ่งยาว 5 วันราคาพุ่ง 23% โบรกฯชี้กำไรปี 65 โตทะลัก 200% แนะซื้อเป้า 28 บ. ขณะที่กำไรปี 64 คาดโต 105% แตะ 209 ลบ.
28 ธ.ค. 2564

บริษัท สบาย เทคโนโลยี จำกัด (มหาชน) หรือ SABUY ณ เวลา 14:55 น. อยู่ที่ระดับ 23 บาท บวก 0.20 บาท หรือ 0.88% สูงสุดที่ระดับ 23.40 บาท ต่ำสุดที่ระดับ 22.30 บาท ด้วยมูลค่าการซื้อขาย 350.55 ล้านบาท

โดยราคาหุ้น SABUY ปรับตัวเพิ่มขึ้นต่อเนื่องเป็นวันที่ 5 นับตั้งแต่ราคาปิดที่ระดับ 18.70 เมื่อวันที่ 21 ธ.ค.64 คิดเป็นการปรับตัวเพิ่มขึ้น 4.30 บาท หรือ 22.99%
ด้านบริษัทหลักทรัพย์ เคทีบีเอสที จำกัด (มหาชน) หรือ KTBST ระบุในบทวิเคราะห์ แนะนำ “ซื้อ” หุ้น SABUY เป้าหมาย 28 บาท จากการที่บริษัทเป็นผู้นำทางธุรกิจให้บริการ การวางระบบการบริหารและจัดการ CRM (customer relationship management) ให้กับลูกค้า โดยเฉพาะลูกค้าองค์กรขนาดใหญ่ ซึ่งเป็นธุรกิจที่จะช่วยให้ลูกค้าลดต้นทุน เพิ่มความสามารถในการแข่งขันและช่วยทาให้ธุรกิจมีคนมาใช้บริการเพิ่มขึ้น ดังนั้น
พร้อมกันนี้คาดว่า SABUY จะมีกำไรที่เติบโตอย่างต่อเนื่องและมั่นคง (sustainable earnings growth) จาก 1) รายได้จะเติบโตดีต่อเนื่อง ทั้งจากอุตสาหกรรมเดิม (logistics &amp; banking) และอุตสาหกรรมใหม่, 2) โอกาสน้อยที่จะมีคู่แข่งขันเข้ามาแข่ง (high barrier to entry), 3) กำลังสร้าง ecosystem ที่แข็งแกร่ง (payments, commerce, solutions and financial services) และมี database ลูกค้ารายย่อย ที่จะเป็นประโยชน์ต่อการขยายไปยังธุรกิจอื่นๆ เช่น การปล่อยสินเชื่อ, ธุรกิจประกัน และอื่นๆ และ 4) โอกาสขยายตัวสูงผ่าน M&amp;A และ Digital currency
ขณะที่ประมาณการกำไรสุทธิปี 2564 ที่ 209 ล้านบาท (+105% จากปีก่อน) และปี 2565 ที่ 671 ล้านบาท (+221% จากปีก่อน) จากการเริ่มรับรู้รายได้จากธุรกิจ Shipsmile และ Tech+ (TBSP เดิม) ตั้งแต่ไตรมาส 3/64, เริ่มรับรู้รายได้จากการปล่อยสินเชื่อ และส่วนแบ่งกำไรจากการให้บริการตู้ ATM ในปี 2565 และคาดว่ากำไรจะขยายตัวอย่างก้าวกระโดด (S-Curve earnings growth) ใน 5 ปีข้างหน้า ราคาหุ้น outperform SET +33%/+116% ใน 1 และ 3 เดือน จากกำไรที่เพิ่มขึ้นต่อเนื่อง
อย่างไรก็ตาม แนะนำ “ซื้อ” จากแนวโน้มผลการดำเนินงานที่จะขยายตัวสูงถึง 112% ในช่วงปี 2564-66 และยังเติบโตได้ต่อเนื่องจากการที่มี ecosystem ที่ดี และการเข้าลงทุนในธุรกิจและอุตสาหกรรมอื่นๆ